
Daudznozaru uzņēmums  SIA "LNS pakalpojumi” ar 20 gadu pieredzi ūdenssaimniecības, siltumapgādes, atkritumu apsaimniekošanas, dzīvojamo māju pārvaldīšanas un citās jomās, kas darbojās visa Ludzas novada teritorijā, aicina darbā

Nekustamā īpašuma speciālists
(Ludzā, pilna slodze, uz nenoteiktu laiku)

Galvenie pienākumi: 
· Administrēt Ludzas novada pašvaldības īres dzīvokļus atbilstoši noslēgtajam pilnvarojuma līgumam.
· Sagatavot dzīvojamo telpu īres līgumus, to grozījumus, izbeigšanas dokumentus un citus ar īres attiecībām saistītos dokumentus.
· Organizēt un veikt īres dzīvokļu apsekošanu, sagatavot apsekošanas un nodošanas–pieņemšanas aktus.
· Izskatīt īrnieku iesniegumus, sagatavot atbildes, paziņojumus un citus dokumentus.
· Sekot īres līgumu nosacījumu ievērošanai, maksājumu saistību izpildei un nepieciešamības gadījumā sagatavot dokumentus parādsaistību jautājumos.
· Uzturēt un aktualizēt īres dzīvokļu, īrnieku un noslēgto līgumu uzskaiti.
· Sadarboties ar pašvaldības pārstāvjiem, īrniekiem un uzņēmuma struktūrvienībām ar dzīvojamo telpu apsaimniekošanu saistīto jautājumu risināšanā.
· Pēc nepieciešamības sagatavot arī citus uzņēmuma līgumus, vēstules un juridiska vai administratīva rakstura dokumentus.

Prasības kandidātiem: 
· Vēlama izglītība vai studijas tiesību zinātnēs, nekustamā īpašuma pārvaldībā, uzņēmējdarbībā vai administrēšanā.
· Teicamas latviešu valodas zināšanas (trešā augstākā pakāpe) un prasme korekti sagatavot lietišķos dokumentus.
· Labas datorprasmes, īpaši darbā ar MS Word un Excel.
· Spēja patstāvīgi organizēt savu darbu, noteikt prioritātes un ievērot termiņus.
· Labas komunikācijas prasmes un spēja rast risinājumus dažādās situācijās.
· Atbildība, precizitāte, iniciatīva un vēlme apgūt jaunas zināšanas.
· B kategorijas autovadītāja apliecība.
· Iepriekšēja darba pieredze līdzīgā amatā tiks uzskatīta par priekšrocību, taču nav obligāta. Aicinām pieteikties arī studentus, nesenos absolventus un kandidātus, kuri vēlas uzsākt profesionālo karjeru šajā jomā.

Mēs piedāvājam: 
· Darba algu 1000–1200 EUR bruto mēnesī (atkarībā no pieredzes un prasmju līmeņa).
· Stabilu darbu daudznozaru uzņēmumā.
· Apmācību un pieredzējušu kolēģu atbalstu darba pienākumu apguvē.
· Iespēju iegūt praktisku pieredzi nekustamo īpašumu administrēšanā, līgumu sagatavošanā un normatīvo aktu piemērošanā.
· Profesionālās izaugsmes un tālākizglītības iespējas.
· Atsaucīgu un profesionālu kolektīvu.

Papildus atalgojumam nodrošināsim darbiniekiem sociālo labumu paketi:
· Nelaimes gadījumu apdrošināšanu.
· Redzes pārbaudi un briļļu/optikas kompensāciju.
· Papildatvaļinājuma dienas atkarībā no darba stāža.
· Kolektīva saliedēšanu, organizējot kopīgus pasākumus un veicinot pozitīvu darba vidi.
 
CV un īsu motivācijas vēstuli sūtīt līdz 19.10.2026. uz e-pasta adresi pasts@lnspakalpojumi.lv vai pa pastu uz adresi Kr. Barona iela 49a, Ludza, Ludzas novads, LV-5701, vai ievietot SIA “LNS pakalpojumi” pastkastē Kr. Barona ielā 49a, Ludzā.


Detalizētāka informācija par vakanci un pieteikšanos:
SIA "LNS pakalpojumi” valdes loceklis Juris Vorkalis
juris.vorkalis@lnspakalpojumi.lv; 26546763

